‘Zuma nie betrokke by Motsoeneng-aanstelling nie’Hlaudi Motsoeneng Foto: news.iafrica.com “Die president het geen rol om te speel in die aanstelling van bestuur of personeel by die SAUK nie en het geen aandeel in die genoemde aanstelling gehad nie,” het die presidensie in ‘n verklaring gesê. “Berigte wat die teendeel beweer is onakkuraat en jammer.” Die Mail & Guardian het Vrydag berig dat Zuma ten gunste was van Motsoeneng vir die posisie. Faith Muthambi, minister van kommunikasie, het Dinsdag Motsoeneng se permanente aanstelling aangekondig. Thuli Madonsela, openbare beskermer, het in Februarie ‘n verslag uitgereik waarin sy onder meer bevind het dat Motsoeneng se aanstelling onregmatig was, dat hy in een jaar ‘n salarisverhoging van R1,5 miljoen tot R2,4 miljoen gekry het en dat hy gelieg het oor sy kwalifikasies. Madonsela het Vrydag aangekondig dat sy ‘n nuwe ondersoek van stapel gaan stuur rakende Motsoeneng se permanente aanstelling. Lees ook: OB gaan Motsoeneng-aanstelling ondersoek Motsoeneng gaan minister vra oor lisensies vir joernaliste ‘OB-verslag hou nie verband met Motsoeneng-aanstelling’ SAUK se Motsoeneng permanent aangestel Motsoeneng soek lisensies vir joernaliste Joernaliste geskok oor vreemde mediakonferensie Ondersoek ingestel na SAUK-hoof vrou as geskenk ontvang SAUK-hoof kry vrou as geskenk OB-verslag: ‘SAUK-hoof kry 63%-verhoging in een jaar’